Nor rakizuam mew ta wenuntugeay tüfa chi ramtuwün zugu, ka femgechi kiñe nor rakizuam ka nor piwke tukulpayay kom pu chaf mapuche ka pu Ministerio de Educación ñi pu che ngütxamkayalu tüfa chi zugu mew. Niey ñi küme ngütxamkayal egün, rüf zugu mew rekülüwal, femgechi yamüwün kechi txüray ñi pin zugu egün, pewmagen ka gelayay notukawün zugu, femgechi küme txipayayfuy zugu.

Nor rakizuam mew wenuntugeay tüfa chi zugu pin zugu mew, Estado de Chile niey ñi küme pepikawal itxo fill zugu, ñi küme tukulpazugupayal kom pu che ayiniele ñi mazontukupayal tüfa chi zugu.

Azüwal pin zugu, tukulpaniegeal ka inarumeniegeal itxo fill zugu txipayekelu lof mew pepikawam pu txawün, el antüam, kalekelu kay zugu pu chaf mapuche ñi mogen ka ñi rakizuam mew, kiñeke mew txürkelay wingka ñi mogen egu. Ka femgechi fey ti chi pu che küzawyeafilu tüfa chi zugu niey ñi küme longkotukuleal ka azümüküleal tüfa chi zugu ñi ramtugeal.

Tunten amuleafuy rume zugu norümgeafuy elantün, welu mülele kiñeke fütxake zuam mew (wesha amulele antü, weshalkalele rüpü, mülele zugu lof mew), kam chem zugu rume katxükontule ñi nor küme txipayal tüfa chi zugu.

Kom pu chaf mapuche kam txawün che inchiñ tayiñ mogen tukulpaniegey pilele egün ka konafuygün tüfa chi ramtuwün zugu mew tunte amulele rume ti küzaw, welu müley ñi azkünüwal ka falintuwal chem zugu rume zew amulele txüral rakizuam.